Diari Oficial de la Generalitat Valenciana


Sumari del DOGV 6986, del 15-03-2013 (2013/2574)

Notificació de la sentència dictada en el procediment de guarda i custòdia número 418/2012.
-------------------------------------------------------------------------------------------

### Dades del document

Número de DOGV
:   6986

Data del DOGV
:   15-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2574


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 418/2012. [2013/2574]  
Família, guarda, custòdia de fill menor no matrimonial no consensuat 000418/2012   
Rafael Roselló Sobrevela, secretari del Jutjat de Primera Instància número 8 de València.   
Part demandant: Ana Katyuska Borja Pérez.   
Part demandada: Augustine Kwoffie.   
Sobre: guarda, custòdia o aliments de fills menors no matrimonials no consensuats.   
En el juí a què es fa referència s'ha dictat la resolució que té el text que, literalment, és com seguix:  
«Dispositiva  
Estime la demanda plantejada per Ana Katyuska Borja Pérez contra Augustine Kwoffie, sobre guarda, custòdia i aliments de fill menor, i dispose les mesures definitives següents:  
1. L'atribució de la guarda i custòdia de la filla menor a la mare Ana Katyuska Borja Pérez, i queda compartida entre ambdós progenitors la pàtria potestat.  
2. Augustine Kwoffie podrà relacionar-se amb la seua filla en la forma que concerte amb la demandant, i, si no hi ha acord, de la manera següent: caps de setmana alterns, des de les 09.00 hores del dissabte fins a les 20.00 hores del diumenge, atesa la curta edat de la menor, i el pare serà l'encarregat d'arreplegar i de tornar a la menor en el domicili matern. Quant als períodes de vacacions, de conformitat amb el calendari oficial del lloc de residència de la menor, R., Falles, Setmana Santa, estiu i Nadal, el pare gaudirà de la mitat d'estes festes, i en cas de discrepància el pare triarà els anys imparells i la mare els anys parells.   
En tot cas, amb vista al benefici de la menor i la relació amb els seus progenitors, este règim podrà flexibilitzar-se o ampliar-se sempre que hi haja concert previ entre les parts, i això no impedisca el desenrotllament habitual de les tasques pròpies de cada un i, sobretot, de les necessitats de la menor.   
3. S'atribuïx a la mare Ana Katyuska Borja Pérez en companyia de la menor, sota la custòdia de la qual queda, l'ús i gaudi del domicili i parament familiar on s'ha de fer la convivència.  
4. Augustine Kwoffie contribuirà, com a prestació per aliments per a la filla menor, i abonarà a la mare Ana Katyuska Borja Pérez, per mesos anticipats i dins dels cinc primers dies de cada mes i en el compte bancari que designe la mare, la quantitat mensual de 180 euros, la suma pecuniària de la qual serà anualment actualitzada en relació amb l'índex de preus al consum, juntament amb la mitat dels gastos de caràcter extraordinari de la menor, els necessaris en tot cas i els convenients amb el consentiment de l'altre progenitor o autorització judicial.  
Tot això, sense que procedisca fer una imposició expressa de les costes processals del present procediment a cap de les persones litigants.  
Esta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial cal anotar en el llibre corresponent i portar una testimoniança a les actuacions originals, la qual es notificarà a les parts, amb l'advertiment que contra esta sentència poden preparar en este Jutjat un recurs d'apel·lació, dins dels 20 dies següents a la notificació, amb la consignació prèvia de la quantitat de 50 euros en el compte de consignacions d'este Jutjat, que pronuncie, mane i firme.  
Publicació: la sentència anterior ha sigut llegida i publicada pel magistrat jutge que la va dictar, de forma legal, i en el mateix dia de la data. En done fe.»  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació de la sentència a Augustine Kwoffie.  
L'estenc jo, el secretari judicial, per a fer constar que el present edicte ha quedat fixat en el dia de hui en el tauler d'anuncis. En done fe.  
  
València, 7 de març de 2013.- El secretari judicial: Rafael Roselló Sobrevela.